stanford-oval/wikipedia huggingface dataset:
אנציקלופדיית פתיחות שחמט
דוגמאות למשחקים בפתיחות השונות > D31

D31 Semi-Slav: Marshall Gambit, 5.Nxe4 Bb4+ 6.Nc31.d4 d5 2.c4 e6 3.Nc3 c6 4.e4 dxe4 5.Nxe4 Bb4+ 6.Nc3
כדי לראות את המשחקים, יש לאפשר בדפדפן שלכם ג'אווהסקריפט.
[Event "Anand - Carlsen World Championship Match"]
[Site "Chennai IND"]
[Date "2013.11.15"]
[EventDate "2013.11.07"]
[Round "5"]
[Result "1-0"]
[White "Magnus Carlsen"]
[Black "Viswanathan Anand"]
[ECO "D31"]
[WhiteElo "?"]
[BlackElo "?"]
[PlyCount "115"]
1.c4 e6 2.d4 d5 3.Nc3 c6 4.e4 dxe4 5.Nxe4 Bb4+ 6.Nc3 c5 7.a3
Ba5 8.Nf3 Nf6 9.Be3 Nc6 10.Qd3 cxd4 11.Nxd4 Ng4 12.O-O-O Nxe3
13.fxe3 Bc7 14.Nxc6 bxc6 15.Qxd8+ Bxd8 16.Be2 Ke7 17.Bf3 Bd7
18.Ne4 Bb6 19.c5 f5 20.cxb6 fxe4 21.b7 Rab8 22.Bxe4 Rxb7
23.Rhf1 Rb5 24.Rf4 g5 25.Rf3 h5 26.Rdf1 Be8 27.Bc2 Rc5 28.Rf6
h4 29.e4 a5 30.Kd2 Rb5 31.b3 Bh5 32.Kc3 Rc5+ 33.Kb2 Rd8
34.R1f2 Rd4 35.Rh6 Bd1 36.Bb1 Rb5 37.Kc3 c5 38.Rb2 e5 39.Rg6
a4 40.Rxg5 Rxb3+ 41.Rxb3 Bxb3 42.Rxe5+ Kd6 43.Rh5 Rd1 44.e5+
Kd5 45.Bh7 Rc1+ 46.Kb2 Rg1 47.Bg8+ Kc6 48.Rh6+ Kd7 49.Bxb3
axb3 50.Kxb3 Rxg2 51.Rxh4 Ke6 52.a4 Kxe5 53.a5 Kd6 54.Rh7 Kd5
55.a6 c4+ 56.Kc3 Ra2 57.a7 Kc5 58.h4 1-0
דוגמאות למשחקים בפתיחות השונות > D37

D37 QGD: Classical, 5...O-O 6.e3 Nbd71.d4 d5 2.c4 e6 3.Nc3 Nf6 4.Nf3 Be7 5.Bf4 O-O 6.e3 Nbd7
כדי לראות את המשחקים, יש לאפשר בדפדפן שלכם ג'אווהסקריפט.
[Event "Carlsen - Anand World Championship Match"]
[Site "Sochi RUS"]
[Date "2014.11.11"]
[EventDate "2014.11.07"]
[Round "3"]
[Result "1-0"]
[White "Viswanathan Anand"]
[Black "Magnus Carlsen"]
[ECO "D37"]
[WhiteElo "?"]
[BlackElo "?"]
[PlyCount "67"]
1.d4 Nf6 2.c4 e6 3.Nf3 d5 4.Nc3 Be7 5.Bf4 O-O 6.e3 Nbd7 7.c5
c6 8.Bd3 b6 9.b4 a5 10.a3 Ba6 11.Bxa6 Rxa6 12.b5 cxb5 13.c6
Qc8 14.c7 b4 15.Nb5 a4 16.Rc1 Ne4 17.Ng5 Ndf6 18.Nxe4 Nxe4
19.f3 Ra5 20.fxe4 Rxb5 21.Qxa4 Ra5 22.Qc6 bxa3 23.exd5 Rxd5
24.Qxb6 Qd7 25.O-O Rc8 26.Rc6 g5 27.Bg3 Bb4 28.Ra1 Ba5 29.Qa6
Bxc7 30.Qc4 e5 31.Bxe5 Rxe5 32.dxe5 Qe7 33.e6 Kf8 34.Rc1 1-0
דוגמאות למשחקים בפתיחות השונות > D40

D40 QGD: Semi-Tarrasch, 5.e3 Nc6 6.a31.d4 d5 2.c4 e6 3.Nc3 Nf6 4.Nf3 c5 5.e3 Nc6 6.a3
כדי לראות את המשחקים, יש לאפשר בדפדפן שלכם ג'אווהסקריפט.
[Event "1st American Chess Congress"]
[Site "New York, NY USA"]
[Date "1857.10.26"]
[EventDate "1857.??.??"]
[Round "3.3"]
[Result "1/2-1/2"]
[White "Theodore Lichtenhein"]
[Black "Paul Morphy"]
[ECO "D40"]
[WhiteElo "?"]
[BlackElo "?"]
[PlyCount "62"]
1.d4 d5 2.c4 e6 3.Nc3 Nf6 4.Nf3 c5 5.e3 Nc6 6.a3 Bd6 7.dxc5
Bxc5 8.b4 Bd6 9.Bb2 O-O 10.Nb5 Be7 11.Nbd4 Ne4 12.Nxc6 bxc6
13.Bd3 c5 14.Nd2 Nxd2 15.Qxd2 dxc4 16.Be4 Qxd2 17.Kxd2 Rb8 18.Be5
Rb5 19.Bc6 Rb6 20.b5 Bb7 21.Bc7 c3 22.Kxc3 Bxc6 23.Bxb6 Bf6
24.Kd2 axb6 25.bxc6 Bxa1 26.Rxa1 Rc8 27.a4 Rxc6 28.a5 bxa5 29.Rxa5
g6 30.f3 Rb6 31.Rxc5 {...} 1/2-1/2
D37 QGD: Classical, 5...O-O 6.e3 c5 7.dxc5 Bxc5 8.a31.d4 d5 2.c4 e6 3.Nc3 Nf6 4.Nf3 Be7 5.Bf4 O-O 6.e3 c5 7.dxc5 Bxc5 8.a3
כדי לראות את המשחקים, יש לאפשר בדפדפן שלכם ג'אווהסקריפט.
[Event "Carlsen - Anand World Championship Match"]
[Site "Sochi RUS"]
[Date "2014.11.18"]
[EventDate "2014.11.07"]
[Round "8"]
[Result "1/2-1/2"]
[White "Viswanathan Anand"]
[Black "Magnus Carlsen"]
[ECO "D37"]
[WhiteElo "?"]
[BlackElo "?"]
[PlyCount "81"]
1.d4 Nf6 2.c4 e6 3.Nf3 d5 4.Nc3 Be7 5.Bf4 O-O 6.e3 c5 7.dxc5
Bxc5 8.a3 Nc6 9.Qc2 Re8 10.Bg5 Be7 11.Rd1 Qa5 12.Bd3 h6 13.Bh4
dxc4 14.Bxc4 a6 15.O-O b5 16.Ba2 Bb7 17.Bb1 Rad8 18.Bxf6 Bxf6
19.Ne4 Be7 20.Nc5 Bxc5 21.Qxc5 b4 22.Rc1 bxa3 23.bxa3 Qxc5
24.Rxc5 Ne7 25.Rfc1 Rc8 26.Bd3 Red8 27.Rxc8 Rxc8 28.Rxc8+ Nxc8
29.Nd2 Nb6 30.Nb3 Nd7 31.Na5 Bc8 32.Kf1 Kf8 33.Ke1 Ke7 34.Kd2
Kd6 35.Kc3 Ne5 36.Be2 Kc5 37.f4 Nc6 38.Nxc6 Kxc6 39.Kd4 f6
40.e4 Kd6 41.e5+ 1/2-1/2
דוגמאות למשחקים בפתיחות השונות > D85

D85 Gruenfeld: Exchange, 5.Bd2 Bg7 6.e4 Nb61.d4 Nf6 2.c4 g6 3.Nc3 d5 4.cxd5 Nxd5 5.Bd2 Bg7 6.e4 Nb6
כדי לראות את המשחקים, יש לאפשר בדפדפן שלכם ג'אווהסקריפט.
[Event "Carlsen - Anand World Championship Match"]
[Site "Sochi RUS"]
[Date "2014.11.08"]
[EventDate "2014.11.07"]
[Round "1"]
[Result "1/2-1/2"]
[White "Viswanathan Anand"]
[Black "Magnus Carlsen"]
[ECO "D85"]
[WhiteElo "?"]
[BlackElo "?"]
[PlyCount "95"]
1.d4 Nf6 2.c4 g6 3.Nc3 d5 4.cxd5 Nxd5 5.Bd2 Bg7 6.e4 Nxc3
7.Bxc3 O-O 8.Qd2 Nc6 9.Nf3 Bg4 10.d5 Bxf3 11.Bxg7 Kxg7 12.gxf3
Ne5 13.O-O-O c6 14.Qc3 f6 15.Bh3 cxd5 16.exd5 Nf7 17.f4 Qd6
18.Qd4 Rad8 19.Be6 Qb6 20.Qd2 Rd6 21.Rhe1 Nd8 22.f5 Nxe6
23.Rxe6 Qc7+ 24.Kb1 Rc8 25.Rde1 Rxe6 26.Rxe6 Rd8 27.Qe3 Rd7
28.d6 exd6 29.Qd4 Rf7 30.fxg6 hxg6 31.Rxd6 a6 32.a3 Qa5 33.f4
Qh5 34.Qd2 Qc5 35.Rd5 Qc4 36.Rd7 Qc6 37.Rd6 Qe4+ 38.Ka2 Re7
39.Qc1 a5 40.Qf1 a4 41.Rd1 Qc2 42.Rd4 Re2 43.Rb4 b5 44.Qh1 Re7
45.Qd5 Re1 46.Qd7+ Kh6 47.Qh3+ Kg7 48.Qd7+ 1/2-1/2
דוגמאות למשחקים בפתיחות השונות > D97

D97 Gruenfeld: Russian, Prins, 8.Be2, Main Line1.d4 Nf6 2.c4 g6 3.Nc3 d5 4.Nf3 Bg7 5.Qb3 dxc4 6.Qxc4 O-O 7.e4 Na6 8.Be2 c5 9.d5 e6 10.O-O exd5 11.exd5 Bf5
כדי לראות את המשחקים, יש לאפשר בדפדפן שלכם ג'אווהסקריפט.
[Event "Carlsen - Anand World Championship Match"]
[Site "Sochi RUS"]
[Date "2014.11.21"]
[EventDate "2014.11.07"]
[Round "10"]
[Result "1/2-1/2"]
[White "Viswanathan Anand"]
[Black "Magnus Carlsen"]
[ECO "D97"]
[WhiteElo "?"]
[BlackElo "?"]
[PlyCount "63"]
1.d4 Nf6 2.c4 g6 3.Nc3 d5 4.Nf3 Bg7 5.Qb3 dxc4 6.Qxc4 O-O 7.e4
Na6 8.Be2 c5 9.d5 e6 10.O-O exd5 11.exd5 Re8 12.Bg5 h6 13.Be3
Bf5 14.Rad1 Ne4 15.Nxe4 Bxe4 16.Qc1 Qf6 17.Bxh6 Qxb2 18.Qxb2
Bxb2 19.Ng5 Bd4 20.Nxe4 Rxe4 21.Bf3 Re7 22.d6 Rd7 23.Bf4 Nb4
24.Rd2 Re8 25.Rc1 Re6 26.h4 Be5 27.Bxe5 Rxe5 28.Bxb7 Rxb7
29.d7 Nc6 30.d8=Q+ Nxd8 31.Rxd8+ Kg7 32.Rd2 1/2-1/2
דוגמאות למשחקים בפתיחות השונות > E15

E15 Queen's Indian: 4.g3 Bb4+1.d4 Nf6 2.c4 e6 3.Nf3 b6 4.g3 Bb4+ 5.Bd2
כדי לראות את המשחקים, יש לאפשר בדפדפן שלכם ג'אווהסקריפט.
[Event "Carlsen - Anand World Championship Match"]
[Site "Sochi RUS"]
[Date "2014.11.14"]
[EventDate "2014.11.07"]
[Round "5"]
[Result "1/2-1/2"]
[White "Viswanathan Anand"]
[Black "Magnus Carlsen"]
[ECO "E15"]
[WhiteElo "?"]
[BlackElo "?"]
[PlyCount "78"]
1.d4 Nf6 2.c4 e6 3.Nf3 b6 4.g3 Bb4+ 5.Bd2 Be7 6.Nc3 Bb7 7.Bg2
c6 8.e4 d5 9.exd5 cxd5 10.Ne5 O-O 11.O-O Nc6 12.cxd5 Nxe5
13.d6 Nc6 14.dxe7 Qxe7 15.Bg5 h6 16.d5 Na5 17.Bxf6 Qxf6
18.dxe6 Qxe6 19.Re1 Qf6 20.Nd5 Bxd5 21.Bxd5 Rad8 22.Qf3 Qxb2
23.Rad1 Qf6 24.Qxf6 gxf6 25.Re7 Kg7 26.Rxa7 Nc6 27.Rb7 Nb4
28.Bb3 Rxd1+ 29.Bxd1 Nxa2 30.Rxb6 Nc3 31.Bf3 f5 32.Kg2 Rd8
33.Rc6 Ne4 34.Bxe4 fxe4 35.Rc4 f5 36.g4 Rd2 37.gxf5 e3 38.Re4
Rxf2+ 39.Kg3 Rxf5 1/2-1/2
דוגמאות למשחקים בפתיחות השונות > E25

E25 Nimzo-Indian: Samisch, 5...c5 6.f3 d5 7.cxd51.d4 Nf6 2.c4 e6 3.Nc3 Bb4 4.a3 Bxc3+ 5.bxc3 c5 6.f3 d5 7.cxd5
כדי לראות את המשחקים, יש לאפשר בדפדפן שלכם ג'אווהסקריפט.
[Event "Anand - Carlsen World Championship Match"]
[Site "Chennai IND"]
[Date "2013.11.21"]
[EventDate "2013.11.07"]
[Round "9"]
[Result "0-1"]
[White "Viswanathan Anand"]
[Black "Magnus Carlsen"]
[ECO "E25"]
[WhiteElo "?"]
[BlackElo "?"]
[PlyCount "56"]
1.d4 Nf6 2.c4 e6 3.Nc3 Bb4 4.f3 d5 5.a3 Bxc3+ 6.bxc3 c5 7.cxd5
exd5 8.e3 c4 9.Ne2 Nc6 10.g4 O-O 11.Bg2 Na5 12.O-O Nb3 13.Ra2
b5 14.Ng3 a5 15.g5 Ne8 16.e4 Nxc1 17.Qxc1 Ra6 18.e5 Nc7 19.f4
b4 20.axb4 axb4 21.Rxa6 Nxa6 22.f5 b3 23.Qf4 Nc7 24.f6 g6
25.Qh4 Ne8 26.Qh6 b2 27.Rf4 b1=Q+ 28.Nf1 Qe1 0-1
ראו גם

תורת הפתיחות בשחמט
צ'ארלס פלין

| --- | --- |

 לידה:  19 באוקטובר 1963 (בן 61) מידלטאון, רוד איילנד, ארצות הברית 
 השכלה:  אוניברסיטת רוד איילנד  Joint Forces Staff College  מכללת המלחמה של הצי  Middletown High School 
 השתייכות:  צבא ארצות הברית
 תקופת הפעילות:  1986–2024 (כ־38 שנים)
 דרגה:   גנרל
 תפקידים בשירות
 מפקד רגימנט הצנחנים ה-504  מפקד דיוויזיית החי"ר ה-25  סגן מפקד (דרום) של כוחות הצבא בפיקוד האוקיינוס השקט של ארצות הברית  מפקד כוחות הצבא בפיקוד האינדו-פסיפי
 עיטורים
   מדליית השירות המצוין (2)  לגיון ההצטיינות (3)   כוכב הארד (5)
 
צ'ארלס פלין (באנגלית: Charles A. Flynn, נולד ב-19 באוקטובר 1963) הוא קצין בדרגת גנרל בצבא ארצות הברית, בתפקידו האחרון כיהן כמפקד כוחות הצבא בפיקוד האינדו-פסיפי.
ביוגרפיה

פלין נולד במידלטאון שברוד איילנד, אחד מתשעה ילדים של הלן וצ'ארלס פרנסיס פלין. אביו שירת שנים רבות כאיש קבע בצבא ואחיו הגדול הוא מייקל פלין. הוא בעל תואר ראשון בהצטיינות במנהל עסקים מאוניברסיטת רוד איילנד בה למד במסגרת תוכנית הכשרת הקצונה של צבא ארצות הברית.
סיים קורס קציני חי"ר ושירת כמפקד מחלקה וסגן מפקד פלוגה ברגימנט החי"ר השלישי. שירת כקצין לוגיסטי בגדוד הרביעי של רגימנט הצנחנים ה-325 המשתייך לדיוויזיה המוטסת ה-82 בתקופת מלחמת המפרץ ושימש מפקד פלוגה בגדוד במהלך במאמצי הסיוע בעקבות הוריקן אנדרו ב-1992. שירת כקצין כוח אדם ועוזר קצין מבצעים בגדוד השני של רגימנט הריינג'רס ה-75, והשתתף עמו ב"מבצע השבת הדמוקרטיה" בהאיטי. שירת כקצין המבצעים בגדוד הראשון של רגימנט החי"ר ה-27 וקצין המבצעים של החטיבה השנייה בדיוויזיית החי"ר ה-25 המוצבת בהוואי.
במאי 2002 מונה למפקד הגדוד השני ברגימנט הצנחנים ה-504 והשתתף עמו במלחמת אפגניסטן ובמלחמת עיראק. שימש עוזר קצין אג"ם של הדיוויזיה המוטסת ה-82. בשנים 2006–2008 על צוות הקרב החטיבתי הראשון (על בסיס רגימנט הצנחנים ה-504) של הדיוויזיה המוטסת ה-82 בעת שהוצב בעיראק. שימש עוזר למנהל המטות המשולבים, וביוני 2009 מונה לעוזרו של מפקד כוח הסיוע הביטחוני הבינלאומי באפגניסטן. בספטמבר 2010 מונה למפקד מרכז המצוינות לפיקוד המשימה בפיקוד האימונים וההדרכה של הצבא ובמהלך ביצוע תפקיד זה הועלה לדרגת בריגדיר גנרל. באוגוסט 2011 מונה לממלא מקום מפקד מרכז האימונים המשולב של הפיקוד. בתפקידו הבאים הוצב בפורט בראג ושימש סגן קצין אג"ם בפיקוד כוחות הצבא וסגן מפקד הדיוויזיה המוטסת ה-82.
ב-2014 קודם לדרגת מייג'ור גנרל ומונה למפקד דיוויזיית החי"ר ה-25. באוגוסט 2016 מונה לסגן מפקד (דרום) של כוחות הצבא בפיקוד האוקיינוס השקט של ארצות הברית ושירת בתפקיד עד ינואר 2018. ביוני 2019 מונה לעוזר ראש מטה צבא ארצות הברית. במהלך ההסתערות על הקפיטול בינואר 2021 היה פלין מעורב בשיחה של מנהל מטה הצבא וולטר פאייט עם גורמי מפתח בעיריית וושינגטון, משטרת הקפיטול והמשמר הלאומי לגבי אפשרות תגבור האבטחה על ידי כוחות המשמר הלאומי, אפשרות שנדחתה על ידי הצבא. ביוני 2021 קטדם לדרגת גנרל ומונה למפקד כוחות הצבא בגזרת פיקוד האינדו-פסיפי של ארצות הברית. שירת בתפקיד עד פרישתו בנובמבר 2024.
פלין בעל תואר שני בלימודי אסטרטגיה ממכללת המלחמה של הצי ותואר שני בתכנון מבצעי ואסטרטגי מהאוניברסיטה לביטחון לאומי. הוא נשוי לקתלין ואב לשלושה.
הערות שוליים

↑  Michael Flynn: 5 Fast Facts You Need to Know, ‏heavy.com, ‏10 ביולי 2016
דריל ויליאמס

| --- | --- |

 לידה:  1961 (בן 63 בערך) אלכסנדריה, וירג'יניה, ארצות הברית
 השכלה:  האקדמיה הצבאית של ארצות הברית  מכללת המלחמה של הצי  המכללה לפיקוד ומטה של צבא ארצות הברית  האקדמיה הצבאית של ארצות הברית  Mount Vernon High School 
 השתייכות:  צבא ארצות הברית
 תקופת הפעילות:  מ-1983
 דרגה:   גנרל
 תפקידים בשירות
 מפקד כוחות הצבא בפיקוד אפריקה של ארצות הברית  מפקד הכוח היבשתי של נאט"ו  מפקד האקדמיה הצבאית של ארצות הברית  מפקד כוחות צבא ארצות הברית בפיקוד אירופה ופיקוד אפריקה
 פעולות ומבצעים
 מלחמת המפרץ מלחמת עיראק
 עיטורים
   מדליית השירות המצוין של מחלקת ההגנה   מדליית השירות המצוין (2)   מדליית השירות העילאי של מחלקת ההגנה  לגיון ההצטיינות) (3)   כוכב הארד (2)
 
דריל א. ויליאמס (באנגלית: Darryl A. Williams) הוא קצין בדרגת גנרל שכיהן כמפקד כוחות צבא ארצות הברית בפיקוד אירופה ופיקוד אפריקה וכן כמפקד הכוח היבשתי של נאט"ו.
ביוגרפיה

ויליאמס נולד באלכסנדריה שבוירג'יניה. ב-1983 סיים את לימודיו באקדמיה הצבאית של ארצות הברית. התגייס לצבא ארצות הברית והוכשר כקצין ארטילריה. שירת כקצין ניהול אש בגדוד הראשון של רגימנט הארטילריה 76, פיקד על מחלקה ושימש עוזר קצין מבצעים בגדוד הראשון של רגימנט הארטילריה העשירי בדיוויזיית החי"ר השלישית בשוויינפורט שבגרמניה המערבית. לאחר קורס קציני ארטילריה מתקדם שימש עוזר קצין אג"ם בחטיבת הארטילריה ה-18 של הקורפוס המוטס ה-18.
בתקופת מלחמת המפרץ שירת כמפקד סוללה בגדוד השלישי של רגימנט הארטילריה 27. בתפקידו הבא שימש מפקד ומדריך באקדמיה הצבאית של ארצות הברית. לאחר לימודים במכללה לפיקוד ומטה שירת כקצין תכנון בדיוויזיית החי"ר הרביעית וקצין מבצעים של הגדוד השלישי ברגימנט הארטילריה 16. בשנים 1998–2000 שימש עוזרו הצבאי של נשיא ארצות הברית ביל קלינטון.
בשנת 2000 מונה למפקד הגדוד השלישי ברגימנט הארטילריה 16 ולאחר מכן חזר לשמש מדריך בווסט פוינט. שימש ראש ענף תרגילים במפקדת כוחות הצבא בפיקוד אירופה של ארצות הברית.
ב-2005 מונה למפקד הארטילריה של הדיוויזיה המשוריינת הראשונה עד לפירוקה ב-2007. הוא הוצב עם הדיוויזיה המשוריינת הראשונה בעיראק כקצין תיאום אש. שירת כסגן מפקד תוכנית התמיכה בחיילי הצבא, מפקד פיקוד השיקום הרפואי של הצבא ועוזר לרופא הראשי של הצבא. הוצב בקוריאה הדרומית ושימש סגן לענייני סיוע באש למפקד דיוויזיית החי"ר השנייה. שירת כסגן ראש מטה כוחות הצבא באירופה.
ביוני 2014 מונה למפקד כוחות הצבא בפיקוד אפריקה של ארצות הברית (הארמייה התשיעית). במהלך תקופת פיקודו היה מעורב במבצע בלימת התפשטות מגפת האבולה בליבריה.
ביוני 2016 קודם לדרגת לוטננט גנרל ומונה למפקד הכוח היבשתי של נאט"ו. ביולי 2018 מונה למפקד האקדמיה הצבאית של ארצות הברית במקום רוברט קאסלן. הוא האפרו-אמריקאי הראשון לכהן בתפקיד זה.
ביוני 2022 קודם לדרגת גנרל ומונה למפקד כוחות צבא ארצות הברית בפיקוד אירופה ופיקוד אפריקה. שירת בתפקיד עד דצמבר 2024.
ויליאמס בעל תואר שני בפיתוח מנהיגות מהאקדמיה הצבאית של ארצות הברית ותואר שני בלימודי ביטחון לאומי ואסטרטגיה ממכללת המלחמה של הצי.
הערות שוליים

↑  Darryl A. Williams: The Man Who Will Lead the War on Ebola, ‏NBC, ‏16 בספטמבר 2014
אולם אוסישקין

| --- | --- |

אולם אוסישקין בזמן משחק
 כתובת:  מנחם מנדל אוסשקין 1
 מיקום:   תל אביב-יפו, ישראל
 קואורדינטות:  32°05′50″N 34°46′37″E﻿ / ﻿32.0972°N 34.7769°E﻿ / 32.0972; 34.7769
 תקופת הפעילות:  29 בספטמבר 1980 – 2 ביוני 2005 (24 שנים)
 נהרס:  25 ביולי 2007
 משטח:  פרקט
 קבוצות:  הפועל תל אביב (1980–2005)
 מושבים:  2,500
  מפת מיקום  מפה מפורטת #invoke:תבנית חוזרת tabBackground:;tabBorder:#aaa;defaultTab:0;
 
מחסן הסירות של הקן הימי של השומר הצעיר בתל אביב. מימינו המגרש עליו הוקם ב-1953 מגרש הכדורסל
הריסת אולם אוסישקין ב-25 ביולי 2007
הגן שניצב במקום האולם (מאי 2010)
אולם אוסישקין (בשמו הרשמי: אולם "הפועל" תל אביב) היה אולם כדורסל בן כ-2,500 מושבים בתל אביב, בין השנים 1980–2005, ששימש כאולם הבית של הפועל תל אביב. האולם היה בתחילת רחוב אוסישקין שממנו נגזר שם האולם. בסמוך לרחוב התערוכה לנמל תל אביב. שטח האולם לשעבר משמש מאז הריסתו כחלק מפארק הירקון.
היסטוריה

בעקבות המעבר למשחקים באולמות סגורים באמצע שנות השבעים החליטה הנהלת הפועל תל אביב על הקמת האולם. האולם הוקם בשנת 1979 במקומו של מגרש הכדורסל הפתוח של הפועל תל אביב שהיה קיים במקום משנת 1953. האולם כלל 2000 מושבים, רצפת פרקט, חדרי הלבשה, חדר כושר ולוח תוצאות אלקטרוני. האולם שימש לפעילויות שונות החל מתחילת 1980. כאשר בתקופת הביניים שיחקה הפועל תל אביב את משחקיה הביתיים בהיכל יד אליהו.
המשחק הרשמי הראשון שנערך באולם המקורה היה ב-29 בספטמבר 1980 נגד הפועל חיפה. האולם אירח משחקים רבים ואחד הגדולים שבהם היה הדרבי שבו אירחה הפועל תל אביב את אלופת היורוליג, מכבי תל אביב, ב-8 במרץ 2004, בו ניצחה הפועל תל אביב בתוצאה 71:96.
לקראת עונת 2005/06 עברה הפועל תל אביב שהייתה בראשותו של שאול אייזנברג בניגוד לרצונם של אוהדי הקבוצה, לשחק בהיכל הספורט יד אליהו, שמארח גם את משחקי יריבתה העירונית, מכבי תל אביב. רוב אוהדי הקבוצה החרימו מאז את משחקי הבית של הקבוצה[דרוש מקור].
היסטוריה > הריסת האולם

בתחילת שנת 2006 קיבלה עיריית תל אביב, בראשות ראש העירייה רון חולדאי, החלטה על הריסת האולם. בעקבות ההחלטה החל מאבק ציבורי שיזמו אוהדים של הפועל תל אביב למניעת ההריסה, בטענה שזהו אולם בעל ערך היסטורי לעיר תל אביב ושאסור לחזור על הטעות שבהריסת מבנים היסטוריים כפי שקרה בעבר ביחס לגימנסיה העברית "הרצליה" וקולנוע מוגרבי. מנגד, טענה עיריית תל אביב כי לא מדובר במבנה היסטורי וכי מדובר במפגע עירוני וכלכלי הבנוי במקום אזור של פארק עירוני שהוקם לצורך זמני בלבד.
במסגרת המאבק הציבורי, יצאו אוהדי הפועל תל אביב בקמפיין "חולדאי, אני מאוהב באוסישקין, ואתה?", ונתלו שלטים ברחבי העיר תל אביב המביעים את עמדתם הנוקבת של האוהדים לגבי האולם, ובין השאר במשחקי הכדורגל של הפועל תל אביב. כמו כן הוגשה בקשה לוועדת שימור מבנים בעיריית תל אביב.
האולם אמור היה להיהרס בסוף פברואר 2006, אך בעקבות עתירת אוהדי הקבוצה לבית המשפט העליון הוצא צו מניעה שמנע את הריסת קירות המבנה, לאחר שכבר החלה הריסת המושבים והרצפה. הדיון בעניין העתירה לבית המשפט העליון התקיים בסוף יוני 2007 ובית המשפט העליון אישר את הריסת האולם.
ב-25 ביוני 2007 הוקמה קבוצת הכדורסל הפועל אוסישקין, יוזמה של אוהדי הפועל תל אביב שביקשו למחות על הריסת האולם.
ב-3 ביולי 2007 התגלו כתובות נאצה על קברי הוריו של רון חולדאי בקיבוץ חולדה שרוססו על ידי אוהדים שביקשו למחות על הכוונה להרוס את האולם. הכתובות גררו ביקורת ציבורית רחבה וגינוי מקיף, גם מצדה של קבוצת הפועל תל אביב ואוהדיה. כבר למחרת התגייסו מספר אוהדי הפועל תל אביב שהלכו וניקו את הקברים והביעו התנצלות.
ב-25 ביולי 2007 החלה הריסתו של האולם. לאחר הריסתו שטח האולם "סופח" לפארק הירקון.
ב-1 בדצמבר 2009 החליטה מועצת עיריית תל אביב-יפו על הקמת אולם חדש להפועל תל אביב, היכל קבוצת שלמה, שנפתח בשנת 2014 ומכיל כ-3,504 מקומות ישיבה.
ראו גם

יצחק לוי (שחור)
הערות שוליים

↑  אולם הספורט החדש של הפועל תל אביב, מעריב, 20 בפברואר 1979
↑  חגיגה בהפועל ת"א - אולם כדורסל משופץ ומכוסה גג, דבר, 23 בדצמבר 1979
↑  תחרות בינלאומית בסמבו, דבר, 22 בפברואר 1980
↑  רון עמיקם, כל האולם כולו, גשר צר מאוד, באתר nrg‏, 27 בפברואר 2006
↑  ערן קמינסקי, התפתחות מפתיעה: הוצא צו מניעה נגד הריסת אוסישקין, באתר ynet, 23 בפברואר 2006
↑  אמיר תיבון,‏, חוללו קברי הוריו של חולדאי, באתר וואלה, 3 ביולי 2007
↑  שגיא ניר‏, החלה הריסת אולם אוסישקין, באתר וואלה, 22 ביולי 2007
↑  פרוטוקול ישיבות המועצה התשע עשרה ישיבה מן המניין מס' 14 מתאריך י"ד כסלו תש "ע (2009/12/01
↑  ישיבת מועצת העירייה מספר 14 - 01/12/2009 - חלק שני
↑  עיריית ת"א תקים אולם חדש במקום אוסישקין, באתר ערוץ הספורט, 27 ביוני 2012
קיוטו

קיוטו (יפנית: 京都市 - "עיר הבירה", ‏האזנהקובץ:Ja-Kyoto.ogg‏Ⓘ‏) היא עיר במרכז האי הונשו ביפן, נחשבת למרכז התרבותי של המדינה. הייתה עיר הבירה של יפן בשנים 794–1868, וכיום משמשת כבירת מחוז קיוטו. העיר כוללת 11 רבעים, ומונה כמיליון וחצי איש (2021), זוהי העיר השלישית בגודלה בחבל קנסאי (אחרי אוסקה וקובה) והתשיעית ביפן, והיא נמצאת במרחק 365 ק"מ מטוקיו.
היסטוריה

קיוטו נוסדה במאה השמינית כעיר בירה חדשה על ידי הקיסר קאמוּ, במטרה להרחיק את מוסדות השלטון מהשפעתה של הכמורה הבודהיסטית. שמה המקורי היה הייאנקיו (平安京 "בירת הרוגע והשלווה"). חצר הקיסרות עבר לעיר בשנת 794, ופתח את תקופת הייאן בהיסטוריה היפנית. במאה ה-11 שונה שם העיר לקיוטו ("עיר הבירה"). קיוטו נשארה עיר הבירה עד העברת מוסדות הממשל לעיר אדו בשנת 1868, עם הרסטורציה של מייג'י. לאחר ששונה שמה של אדו לטוקיו (הבירה המזרחית"), נודעה קיוטו לזמן קצר בשם סאיקיו (西京 "הבירה המערבית"). בעבר נודעה העיר גם בשמות מיאקוֹ (都 "מקום מושב הממשלה") וקֵיישי (京師 "עיר בירה"). העיר ספגה נזקים כבדים במהלך מלחמת אונין בין השנים 1467 ו-1477, ולא התאוששה לגמרי עד אמצע המאה ה-16. קרבות רחוב בין קבוצות סמוראים הביאו לחיכוכים עם שכבות האצולה והדת. אחוזות רבות חוזקו והפכו למבצרים, תעלות הגנה נחפרו ברחבי העיר ובתים רבים נשרפו.
למרות התלבטויות מצד ארצות הברית לגבי הטלת פצצת אטום על קיוטו בסוף מלחמת העולם השנייה - שכן היוותה את המרכז האינטלקטואלי של יפן ותושביה יכלו "להבין בצורה טובה יותר את משמעות השימוש בנשק זה" - הוחלט לבסוף להסירה מהרשימה. קיוטו גם ניצלה מהפצצות בנשק קונבנציונלי.
בשל הימנעות חיל האוויר האמריקני מתקיפת העיר במהלך מלחמת העולם השנייה, נשתמרו בה אלפי מקדשים, ארמונות ומבנים היסטוריים אחרים. לעומת זאת, בשל המודרניזציה, אדריכלות חדשה תופסת את מקומת של האדריכלות המסורתית בעיר.
ב-1 בספטמבר 1956 קיבלה קיוטו מעמד של מחוז עירוני.
בשנת 1997 נערכה בעיר ועידה עולמית, שתוצאתה פרוטוקול קיוטו - אמנה בינלאומית בנושא התחממות כדור הארץ ופליטת גזי חממה.
גאוגרפיה

קיוטו ממוקמת בעמק, חלק מאגן יאמאשירו (או קיוטו), באזור המזרחי של רמות טאמבה. אגן יאמאשירו מוקף משלושה עברים בהרים הנושאים את השמות היגאשיאמה (東山　"ההר המזרחי"), נישיאמה (西山 "ההר המערבי") וקיטַיאמה (北山 "ההר הצפוני"), עם גובה של מעט מעל 1000 מ' מעל גובה פני הים. המיקום הפנימי יוצר תנאי מזג אוויר של קיץ חם וחורף קר. ישנם שלושה נהרות הזורמים באגן - אוּג'יגאווה בדרום, קאצורהגאווה במערב וקאמוגאווה במזרח. העיר קיוטו תופסת 17.9% משטח מחוז קיוטו, עם שטח של 827.9 קמ"ר.
העיר תוכננה במקור על-פי הדגם של העיר הסינית צ'אנג-אן (כיום שיאן). הארמון הקיסרי נבנה בצפון העיר ופנה לכיוון דרום, כך שהחלק הימני של הבירה ("אוֹקיוֹ") היה במערב והחלק השמאלי ("סאקיו") במזרח. בין הצד הימני והשמאלי של הבירה הפרידה שדרה ראשית, שנקראה סוּזאקוּ אוֹג'י ("שדרת האנקור האדום”, על שם הרחוב הראשי בצ'אנג אן), אשר יצא מחצר ארמון הקיסר ונגמר בשער רשומון. מלבד זאת, העיר נבנתה בתבנית שתי וערב של רחובות, אורכה היה כ-5.5 ק"מ, ורוחבה כ-5 ק"מ. 9 רחובות חצו את העיר מצפון לדרום, וקיבלו שמות, ו-13 ממזרח למערב, ואלה נשאו מספרים. העיר עצמה הוקפה בתעלת מים.
כיום, אזור העסקים המרכזי ממקום מדרום לארמון הקיסר הישן, כאשר האזור הצפוני, הפחות מיושב, משמש כריאה ירוקה לעיר. האזורים החדשים שמסביב לעיר העתיקה אינם בנויים בצורת שתי וערב, על-אף שבכולם הרחובות נושאים שמות.
קיוטו יושבת על פני אגן מים תת-קרקעי, דבר המספק לעיר שפע של בארות מי שתייה. בשל העיור, אחוז מי הגשמים המגיעים לבארות אלו מצטמצם, ובארות רבות מתייבשות בקצב הולך וגדל.
רבעים

לקיוטו 11 רבעים:
פוּשימי-קוּ (伏見区)
היגאשיאמה-קו (東山区)
קאמיגיוֹ-קו (上京区)
קיטה-קו (北区)
מינאמי-קו (南区)
נאקהגיו-קו (中京区)
נישיקיו-קו (西京区)
סאקיו-קו (左京区)
שימוֹגיו-קו (下京区)
אוּקיו-קו (右京区)
יאמהשינה-קו (山科区)
יחדיו, כל הרבעים מרכיבים את העיר קיוטו.
תרבות

אף שנהרסה במלחמות, שריפות ענק ורעידות אדמה במהלך 11 המאות שבהן שימשה כבירה הקיסרית, נותרו בה מבנים היסטוריים חשובים ורבים. העובדה שהצבא האמריקני חס על קיוטו במהלך מלחמת העולם השנייה תרמה גם היא לשרידותם של המבנים. עם כ-2,000 מקדשים בודהיסטים, מקדשי שינטו, ארמונות, גנים ויצירות ארכיטקטוניות שנשארו שלמות, קיוטו היא אחת הערים השמורות ביותר ביפן. בין המקדשים המפורסמים ביותר ביפן נמנה מקדש קיוֹמיזוּ-דֶרה (清水寺), מקדש עץ מרשים, הנתמך על מוטות על מדרון הר; קינקאקוּ-ג'י (金閣寺), מקדש ביתן הזהב; גינקאקו-ג'י (銀閣寺), מקדש ביתן הכסף; ריואן-ג'י (龍安寺), המפורסם בשל גן הסלעים שבו; אייקן-דו זנרין-ג'י (永観堂禅林寺) מפורסם בשינוי צבעי העלים בעונת השלכת ("מומיג'יגארי") ובתאורותיו המיוחדות בערבי הסתיו.
הייאן ג'ינגוּ (平安神宮) הוא מקדש שינטו אשר נבנה בשנת 1895 לכבוד שושלת הקיסרים, ומוקדש לקיסר הראשון והאחרון ששכנו בקיוטו. לשלושה אתרים מיוחדים יש קשר למשפחת הקיסר: אזור קיוטו-גיואֶן, הכולל את הארמון הקיסרי של קיוטו, והארמון הקיסרי סנטו, אשר שימש את הקיסרים שפרשו; הוילה הקיסרית בקאצוּרה, אחת מאוצרות האדריכלות של יפן;והוילה הקיסרית שוּנגאקוּ-אין, מתחם שלגנים היפנים מרהיבים.
אתרים ידועים אחרים בקיוטו הם תת-מחוז אראשִיָאמה (嵐山), והאגם הציורי שבו. שכונות הגיישות של גיוֹן (祇園) ופונטוצ'ו (先斗町), דרך הפילוסוף, מקדש פושימי אינארי ותעלות המים הנמתחות לאורך הרחובות העתיקים בעיר.
המונומנטים ההיסטוריים של קיוטו העתיקה כלולים ברשימת אונסק"ו של אתרי מורשת עולמית מאז 1994. אלו כוללות את מקדשי קאמו, טו-ג'י, קיומיזו-דרה, דאיגו-ג'י, נינא-ג'י, סאיהו-ג'י, טנריו-ג'י, רוקואון-ג'י, ג'ישו-ג'י, הונגן-ג'י, ריואן-ג'י, קוזאן-ג'י וטירת ניג'וֹ, אשר נבנתה על ידי שוגונות טוקוגאווה, ובנייתה נסתיימה בשנת 1626.
קיוטו ידועה בשפע הקולינרי שלה. הנסיבות המיוחדות המהוות את קיוטו כעיר המרוחקת מן הים ובית למקדשים בודהיסטים רבים, הביאו לפיתוח מיני ירקות האופייניים לאזור קיוטו בלבד (京野菜 "ירקות הבירה").
תעשיית הטלוויזיה והקולנוע של יפן נמצאת בקיוטו. רבים מסרטי האקשן המציגים סמוראים, צולמו בטואֵי אוּזוּמאסה אֶייגהמורה. אתר צילומים ופארק השעשועים אייגהמורה מציג שיחזורים של בתים יפניים מסורתיים אשר משמשים כתפאורה לסרטים הללו. בין השחזורים נמצא העתק של גשר "ניהון בושי" (גשר הכניסה לאדו), בית משפט מסורתי וחלקים מיושיווארה, רובע השעשועים העתיק של אדו. צילומים אמיתיים מתקיימים לעיתים, ומבקרים מוזמנים לצפות.
"מוזיאון המאנגה הבינלאומי של קיוטו" גם כן שוכן בעיר. במוזיאון תערוכות בנושא, ומנסה לאסוף כל מאנגה שפורסמה אי פעם, וכרגע מחזיק בכ-200,000 כותרים.
בקיוטו נמצא המקדש המוזהב, אחד מהמפורסמים שבמקדשי יפן, וסמוך לו נמצא גן יפני.
כלכלה

תיירות מהווה בסיס נרחב לכלכלת קיוטו. אתרי המורשת התרבותיים מושכים אליהם באופן מתמיד קבוצות בתי-ספר מכל רחבי המדינה, ומהווים יעד לתיירים מכל העולם. בשנת 2007, הכריזה עיריית קיוטו על שיא במספר המבקרים בשנה השישית ברציפות, והיא נבחרה לעיר השנייה ביופייה ביפן.
תעשיית העיר מורכבת בעיקר ממפעלים קטנים, רובם מנוהלים על ידי אמנים המייצרים חפצי אומנות יפניים מסורתיים. טווי הקימונו של קיוטו הם מהמפורסמים, והעיר נשארה כמרכז ארצי לייצור קימונו. עסקים כאלה, שוקקי חיים במאות שעברו, נעלמים בשנים האחרונות בשל ירידה במכירות חפצי האומנות.
התעשייה המשמעותית היחידה של קיוטו היא תעשיית האלקטרוניקה. העיר מהווה בסיס חברות אלקטרוניקה רבות, דוגמת נינטנדו. עם זאת, הצמיחה בתעשיית האלקטרוניקה אינה משתווה לצניחה בשוק האומנות, ועל-כן תפוקתה של העיר ירדה ביחס לערים אחרות ביפן.